**צחצי רק מכבי אשדדהדירוג העולמי של פיפ"א** הוא מערכת לדירוג של נבחרות הכדורגל הלאומיות החברות בפיפ"א. כל נבחרת צוברת נקודות על פי תוצאות משחקיה וחשיבותם. ככל שמספר הנקודות גדול יותר, כך מקומה של הנבחרת בדירוג גבוה יותר. השיטה הנוכחית הוכנסה לשימוש ב-20 באוגוסט 2018.

שיטת הדירוג הנוכחית
-------------------

שיטת הדירוג הנוכחית מבוססת על הענקת נקודות לפי תוצאת משחקים בארבע השנים האחרונות. עם זאת, מספר הנקודות שניתן לצבור בכל משחק משתנה על פי גורמים שונים, שאמורים לשקף את הערך האמיתי של ההישג. מספר הנקודות המוענק לקבוצה עבור כל משחק תלוי בגורמים הבאים:

* תוצאת המשחק
* מסגרת המשחק
* חוזק היריב
* חוזק האזור
* תאריך המשחק

### תוצאת המשחק

הבסיס להענקת נקודות הוא תוצאת המשחק. מספר הנקודות המוענק בסעיף זה מוכפל לאחר מכן בגורמים התלויים בסעיפים האחרים.
סעיף זה הוא פשוט מאד: שלוש נקודות עבור ניצחון, נקודה עבור תיקו ואפס נקודות להפסד. במקרה שמשחק מוכרע בבעיטות עונשין (פנדלים) הקבוצה הזוכה מקבלת שתי נקודות ואילו המפסידה מקבלת נקודה אחת.

| תוצאה | נקודות |
| --- | --- |
| ניצחון (ללא בעיטות עונשין) | 3 |
| תיקו | 1 |
| הפסד (ללא בעיטות עונשין) | 0 |
| ניצחון בבעיטות עונשין | 2 |
| הפסד בבעיטות עונשין | 1 |
|

### מסגרת המשחק

תפקיד סעיף זה הוא לתת משקל שונה למשחק על פי חשיבות המסגרת שבה הוא נערך. סדר החשיבות הוא: טורניר גמר גביע העולם ("המונדיאל"), טורניר גביע הקונפדרציות וטורנירי הגמר של אליפויות הקונפדרציות, מוקדמות גביע העולם ואליפויות הקונפדרציות ולבסוף משחקי ידידות.

מכפיל חשיבות המסגרת נקבע כדלהלן:

| מסגרת המשחק | מכפיל |
| --- | --- |
| טורניר גמר גביע העולם | x 4.0 |
| גביע הקונפדרציות או טורניר הגמר של אליפות הקונפדרציה | x 3.0 |
| מוקדמות גביע העולם או אליפות הקונפדרציה | x 2.5 |
| משחק ידידות | x 1.0 |
|

### חוזק היריב

הישג מול יריב חזק הוא משמעותי יותר מאשר הישג נגד יריב חלש. לכן חוזק היריב משפיע על הניקוד. הדבר נעשה על ידי שימוש במכפיל, שמחושב בצורה הבאה:

{\displaystyle Multiplier={\frac {200-Ranking}{100}}}

כאשר:

- Multiplier = המכפיל

- Ranking = דירוג היריב

הנוסחה תקפה ליריבים המדורגים מעל המקום 150 בעולם. מהמקום ה-150 ומטה, המכפיל הוא תמיד 0.50.

דוגמאות:

* כשהיריב מדורג במקום ה-8, המכפיל הוא:

{\displaystyle {\frac {200-8}{100}}=1.92}

* כשהיריב מדורג במקום ה-125, המכפיל הוא:

{\displaystyle {\frac {200-125}{100}}=0.75}

* כשהיריב מדורג במקום ה-188, אז כיוון שהמיקום הוא מתחת ל-150, המכפיל הוא 0.5

### חוזק האזור

גם חוזק האזור ("קונפדרציה") שבו משחקת הנבחרת נלקח בחשבון. כל אזור מקבל מכפיל בין 0.85 ל-1.00, בהתאם להצלחת האזור בהעפלה לשלושת טורנירי הגביע העולמי האחרונים. לאחר גביע העולם של 2014, דירוג האזורים הוא כדלהלן:

| אזור | מכפיל |
| --- | --- |
| אופ"א (אירופה) | 0.99 x |
| ‏CONMEBOL (דרום אמריקה) | 1.00 x |
| AFC (אסיה) | 0.85 x |
| CAF (אפריקה) | 0.85 x |
| CONCACAF (צפון ומרכז אמריקה והקאריביים) | 0.85 x |
| OFC (אוקיאניה) | 0.85 x |
|

המכפיל האזורי לכל משחק בינלאומי הוא הממוצע בין המכפילים האזוריים של שתי הנבחרות שמשחקות:

{\displaystyle Multiplier={\frac {Regional1\ +\ Regional2}{2}}}

כאשר:

- Multiplier = המכפיל האזורי המחושב למשחק

- Regional1 = המכפיל האזורי של קבוצה אחת

- Regional2 = המכפיל האזורי של הקבוצה השנייה

### תאריך המשחק

בחישוב הדירוג נכללים כל המשחקים ששוחקו בארבע השנים האחרונות (48 חודשים), אך משחקים מאוחרים יותר מקבלים משקל גבוה יותר.
מכפיל התאריך נקבע כדלהלן:

| תאריך המשחק | מכפיל |
| --- | --- |
| 12 החודשים האחרונים | x 1.0 |
| לפני 12–24 חודשים | x 0.5 |
| לפני 24–36 חודשים | x 0.3 |
| לפני 36–48 חודשים | x 0.2 |
|

כל נבחרת חייבת לשחק לפחות 5 משחקים בשנה על מנת להיכלל בדירוג

### נוסחת הדירוג

בסופו של דבר, הנוסחה לחישוב הניקוד עבור כל משחק היא 100 כפול כל המכפילים:

|  |  |
| --- | --- |
|  {\displaystyle 100(Result\ points} | {\displaystyle \ \ Ranking\ points\ =\ } |
|  {\displaystyle \times \ Match\ status} |  |
|  {\displaystyle \times \ Opposition\ strength} |  |
|  {\displaystyle \times \ Regional\ strength} |  |
|  {\displaystyle \times \ DateMultiplier)} |  |

ביקורת
------

שיטת הניקוד עברה שינויים משמעותיים במהלך השנים, בעקבות ביקורת שטענה שהדירוג לא שיקף נאמנה את הרמה האמיתית של הנבחרות השונות. אולם, גם השיטה הנוכחית סופגת ביקורת על תוצאות הדירוג שהיא מציגה. למשל, בנובמבר 2008 העפילה נבחרת ישראל לדירוג שיא של כל הזמנים בדירוג, מקום 15, והקדימה נבחרות כמו פראגוואי (מקום 17), יוון (מקום 18), רומניה (מקום 19), אורוגוואי (מקום 23), מקסיקו (מקום 25) ושוודיה (מקום 29). כולן נבחרות מבוססות שהגיעו להישגים באליפויות האזוריות והעולמיות, לעומת ישראל, שכשלה להעפיל הן למונדיאל 2006 והן ליורו 2008 או נבחרת רוסיה שדורגה במקום ה-70 לפני מונדיאל 2018 וסיימה בין 8 הראשונות באותו מונדיאל.

ראו גם
------

| עיינו גם בפורטל: |
| --- |
|  | **פורטל כדורגל** |

* הדירוג העולמי של פיפ"א לנשים
* מד כושר לנבחרות כדורגל

קישורים חיצוניים
----------------

* 

* אתר האינטרנט הרשמי של הדירוג העולמי של פיפ"א (באנגלית)
* הדירוג העולמי באתר פיפ"א
* כיצד שיטת הדירוג מתבצעת

הערות שוליים
------------



| כדורגל בין-לאומי |
| --- |
|       פיפ"א | גביע העולם | גביע הקונפדרציות | הדירוג העולמי | כדורגלן השנה

     אוקיאניה: OFC – גביע אוקיאניה לאומות
     אירופה: UEFA – אליפות אירופה
     אסיה: AFC – גביע אסיה
     אפריקה: CAF – גביע אפריקה לאומות
     דרום אמריקה: CONMEBOL – קופה אמריקה
     צפון ומרכז אמריקה: CONCACAF – גביע הזהב |